Dit is volgens die Mineraleraad van Suid-Afrika se nuutste statistieke oor die stand van die sektor.
Volgens die verslag het Suid-Afrika 4,2% van die wêreld se goud geproduseer. Dit is net ’n fraksie van die 30% wat hy volgens die Amerikaanse agentskap vir geologiese opname (USGS) in 1993 gelewer het.
Die nuutste produksiesyfers vir die mynbousektor wat SSA ook Donderdag bekendgestel het, wys dié sektor het op ’n jaargrondslag in Julie 2018 5,2% minder geproduseer as in 2017.
Platinumgroepmetale het ook ’n moeilike Julie agter die blad met produksie wat met 6,2% ineengekrimp het teenoor ’n jaar tevore.